5.a 2018-19

Fyrisøgn til hesar dagar:

|  |  |  |  |
| --- | --- | --- | --- |
| **hósdag****31. januar** | **mánadag****4. februar** | **mikudag****6. februar** | **hósdag**7. **februar** |
| “Ja, undir beinkjunum og altartalvuni,” svarar Teitur.Sigrið fær ikki hildið sær. “Tú ert óður í høvdinum, Teitur. Heldur tú kanska, at tað er pesturin, sum stjelur?... | ... Um tað er presturin, so hevði hann ikki fjalt pengarnar í kirkjuni hjá sær.”“Eg havi ikki sagt, at tað er presturin,” sigur Teitur. “Tað kann vera onkur annar... | ...Kirkjan stendur altíð opin. Ein og hvør kann fara inn higar.”Hann steðgar framman fyri ein stóran stein, sum liggur í gongini. N H 1721 – 1761 stendur á steininum. | Teitur roynir at minnast, hvat stóð á seðlinum. Hann minnist, at ein krossur var skrivaður á hann. Bókstavirnir N H, stóðu eisini á honum. Men hvørji vóru tølini? |
| **mánadag****11. februar** | **mikudag****13. februar** | **Hósdag****14. februar** | **mánadag****18. februar** |
| “Er hetta ein grøv?” spyr Teitur.“Ja,” sigur Sigrið. “Í flestu stóru kirkjunum eru gravir inni í kirkjuni. Tú væntar ikki, at hann hevur fjalt pengarnar í henni?” | “Jú, hví ikki?” sigur hann. “Lat okkum vita. Har er ein jarnringur í steininum. Tað ber til at lyfta hann upp.”“Nú gevst tú við hasum fjasinum,” sigur Sigrið. | “Eingin hevur fjalt nakað her í kirkjuni. Heldur ikki í grøvini. Eingin fer at fjala nakað við eina beinagrind. Tað er alt ov vamlisligt. Kom nú, eg skal heimaftur.” | “Nei, bíða eitt sindur,” sigur Teitur. “Vit eru ikki liðug at leita.”“Gloym tað,” sigur Sigrið. “Her er einki. GPS’arin vísir ikki beint. Tað kann eins væl vera uttan fyri kirkjuna, at teir hava fjalt okkurt. |
| **mikudag****20. februar** | **hósdag****21. februar** | **mánadag****25. februar** | **mikudag****27. februar** |
| “Kanska í einari grøv,” sigur Teitur flennandi.Tað tykist ikki at ræða Sigrið. Men helst hevur hon rætt. Eingin hevði fjalt nakað inni í kirkjuni.Sigrið ristir á høvdinum. “Eg súkkli heim nú.  | “Eg komi ikki við nú,” sigur Teitur, tá ið tey eru komin út um. “Eg fari at vita, um okkurt er at finna her uttanfyri.”“Alt í lagi,” sigur Sigrið. “Men tú leitar ikki í gravunum... | ... Vit síggjast klokkan seks. Minst nú til, at vit eru einsamøll heima, og at tú skalt eisini gera døgurðan. Tú plagar ongantíð...”“Ja, ja,” sigur Teitur. “Eg komi heim.” | Teitur gongur fram við kirkjuni. Hann roynir at finna staðið, har GPS’arin sloknaði inni í kirkjuni. Um einki er fjalt í kirkjuni, kann tað vera, at tað ístaðin er beint uttanfyri.  |
| **hósdag****28. februar** | **mikudag****6. mars** | **Hósdag****7. mars** | **mánadag****11. mars** |
| Teitur steðgar við tær gomlu gravirnar. Gravsteinarnir síggjast næstan ikki fyri berum trøum og kjarri, sum vaksa har. Hetta er tað fullkomna staðið at fjala okkurt í. | Tá ið hann veit, at eingin sær hann, fer hann inn millum gravirnar. Hann leitar undir kjarrinum og einari runnagirðing. Har er einki. Hvørki posar ella taskur við pengum. | Hann gongur fram við garðinum. Har er heldur einki. Tað sær heldur ikki út til, at nakar hevur verið her teir seinastu dagarnar.Brádliga hoyrir hann, at ein hurð verður latin aftur. | Ljóðið kemur frá horninum á kirkjuni. Hann skundar sær hagar og sær í halaferðina á einum manni.Hjartað í Teiti dukar, tá ið hann skundar sær inn í kjarrið. So hevði hann rætt. |
| **mikudagur****13. mars** | **hósdag****14. mars** | **mánadag****18. mars** | **mikudag****20. mars** |
| Okkurt løgið hendir her.Tá ið hann kemur út á gøtuna aftur, er maðurin horvin. Teitur rennur oman eftir gøtuni. Men har er eingin at síggja. Tíverri sá hann ikki, hvør maðurin var. | Teitur fer aftur til hurðina. Hann hálar í hana, men hon er læst.“Leitar tú eftir onkrum?” spyr ein maður.Teitur støkkur við. Hann hevur ikki hoyrt hann. | So sær Teitur, hvør tað er. Tað er hann, sum læsti kirkjuna í gjár.“Nei, “ sigur hann kløkkur. “Jú, einum lítlum bólti,” lýgur hann. Okkurt mátti hann finna uppá. | “Men tað bilar einki. Eg eigi fleiri bóltar.”“Tú hálaði í hurðina,” sigur maðurin. “Er hann endaður í torninum?”“Er hatta hurðin til tornið?” spyr Teitur. Hann hyggur uppeftir og sær kirkjuspírið. |
| **hósdag****21. mars** | **mánadag****25. mars** | **mikudag****27. mars** | **hósdag****28. mars** |
| “Ja, har uppi hanga kirkjuklokkurnar,” sigur maðurin. “Tær hevur tú helst hoyrt.”“Ja,” sigur Teitur. “Tær hoyrast um allan býin. Eru tær øgiliga stórar?”Maðurin hyggur at klokkuni á skøvninginum. | “Vilt tú sleppa at síggja klokkurnar? Eg eri prestur í hesari kirkjuni. Vit kunnu fara upp ein túr.”Uttan at bíða eftir svari, læsir hann hurðina upp. Luftin er tung, tá ið teir koma innum. | Presturin gongur á odda niðan einar smalar snúðurtrappur.“Her luktar eitt sindur,” sigur hann. “Tað er so sjáldan, at nakar fer upp higar.”Teitur fer aftan á honum. | Mold er á trappunum. Helst frá honum, sum kom út hiðani í áðni. Men hann sigur einki við prestin um tað.“Noyðist klokkarin upp higar, tá ið hann skal ringja við klokkunum?” spyr Teitur. |
| **mánadag****1. apríl** | **mikudag****3. apríl** | **Hósdag****4. apríl** | **mánadag****8. apríl** |
| “Nei,” sigur presturin. “Klokkurnar verða stýrdar úr kirkjuni. Tað var bara í gomlum døgum, at klokkarin mátti upp í tornið.”Presturin tivar og slakar ferðina. “Nú eru vit næstan uppkomnir.” | Teitur er í hølunum á prestinum. So var tað ikki klokkarin, sum kom út úr torninum. Tað má hava verið onkur annar úr kirkjuni.So eru teir uppkomnir. | Meðan presturin greiðir frá um kirkjuna, hyggur Teitur at rúminum. Kann nakað fjalast her?Har stendur ein stórur kassi. Nøkur teppi liggja á honum. Tað er ikki møguligt at kanna kassan nú. | Teitur ætlar at kanna kassan seinni.Hann koyrir nøkur tyggigummi í munnin. Hann fær brúk fyri teimum um eina løtu.Presturin greiðir frá um klokkurnar. Teitur lurtar ikki eftir. |